open-index/open-wikipedia-markdown huggingface dataset:
Esmoriz

**Esmoriz** on kaupunki Portugalissa. Se sijaitsee 25 kilometriä Porton kaupungista etelään. Esmoriz on ollut kaupunki vuodesta 1993 lähtien. Sen pinta-ala on hieman yli yhdeksän neliökilometriä ja asukasluku noin 11 000. Kaupungin tämänhetkinen pormestari on Alcides Alves.

## Lähteet

## Aiheesta muualla
Murad IV

**Murat IV** (27. heinäkuuta 1612 – 9. helmikuuta 1640) oli Osmanien valtakunnan sulttaani vuodesta 1623 kuolemaansa asti. Hän oli yksi aikansa voimakkaimmista hallitsijoista.

Murat IV syntyi Istanbulissa sulttaani Ahmed I:n ja Kösem Sultanin pojaksi. Hän oli epätavallisen suuri ja voimakas mies. Hän harrasti jousiammuntaa ja painia. Hänen sanotaan olleen niin vahva, että hän kykeni painissa päihittämään vastustajansa pelkästään yhdellä kädellä. Hän myös käytti taistelussa aseinaan raskasta nuijaa sekä suurta miekkaa, jotka molemmat painoivat kertomusten mukaan vähintään 50 kilogrammaa. Murat IV:stä tuli sulttaani 11-vuotiaana, kun hänen mielisairas setänsä, sulttaani Mustafa I, syöstiin vallasta ja otettiin vangiksi. Valtakautensa alkuvuosina Murat IV oli pelkkä nukkehallitsija, ja todellinen valta oli hänen äidillään. Samaan aikaan Osmanien valtakunta alkoi rappioitua: persialaiset valloittivat suuria alueita, Anatoliassa syntyi kapinoita ja janitsaarit hyökkäsivät sulttaanin palatsiin vuoden 1632 janitsaarikapinassa.

Murat IV päätti ratkaista valtakuntansa ongelmat ja otti vallan käsiinsä. Hän halusi välttää isoveljensä Osman II:n kokeman kohtalon, ja niinpä hän teloitutti maansa vaikutusvaltaisimmat poliitikot että sotilasjohtajat, mukaan lukien useimmat veljistään, suurvisiirin sekä satoja upseereja. Hän myös teloitutti noin 20&nbsp;000 anatolialaista kapinallista. Hartaana muslimina hän kielsi tupakoinnin ja alkoholin nautiskelun, vaikka hänen itse huhuttiin olevan alkoholisti. Hän myös määräsi, ettei kukaan saanut liikkua valtakunnan kaupungeissa öisin. Sulttaani yritti saattaa maahan järjestyksen varkaiden ja ryöstäjien joukkosurmaamisilla, hän saattoi itsekin vaellella kaupungin kaduilla surmaamassa pahantekijöitä.

Sotilaallisesti Murat IV:n suurin saavutus oli sotaretki Persiaa vastaan. Sotaretken aikana osmanit valloittivat muiden muassa Azerbaidžanin ja suuria alueita Mesopotamiasta. Hän myös onnistui palauttamaan valtakuntansa uudelle kukoistuskaudelle. Hieman ennen kuolemaansa Murat IV solmi rauhan safavidien kanssa.

Murat IV kuoli vain 27-vuotiaana maksakirroosiin vuonna 1640. Kuolinvuoteellaan hän määräsi veljensä Ibrahimin teloitettavaksi, sillä hän ei halunnut itselleen seuraajia. Määräystä ei kuitenkaan ikinä toteutettu, ja Ibrahimista tuli uusi sulttaani.

## Katso myös

* Hezârfen Ahmed Çelebi

## Lähteet
* 

### Viitteet
Koillis-Suomi

**Koillis-Suomi** koostuu Pohjois-Pohjanmaalla sijaitsevista Kuusamon kaupungista ja Taivalkosken kunnasta sekä Lapissa sijaitsevista Kemijärven kaupungista, Pelkosenniemen, Posion, Sallan ja Savukosken kunnista. Koillis-Suomen alue on luonut Koillis-Suomen elinkeinostrategian vuosille 2011–2015 Euroopan unionin parasta alueellista ennakointikäytäntöä ensimmäisenä elinkeinostrategian luomiseen soveltaen. Lisäksi Koillis-Suomen elinkeinostrategia on tiettävästi ensimmäinen maakuntien rajat ylittävä seudullinen elinkeinostrategia Suomessa. Elinkeinostrategian vision mukaan Koillis-Suomi on vuonna 2025 "Pohjoisen luottamuksen, luonto-osaamisen ja perheyrittäjyyden menestystarina" Elinkeinostrategia on toteutettu osana Koillis-Suomen koheesio- ja kilpailukykyohjelmaa. Koillis-Suomi toimii myös yhtenä keskeisenä porttina (mm. Sallan kansainvälinen raja-asema) merkitystään logistiikan ja energiateollisuuden keskuksena kasvattavalle Murmanskin ja Luoteis-Venäjän alueelle sekä Koillisväylälle.

## Lähteet

## Alueesta muualla
*Koillis-Suomen Koheesio- ja kilpailukykyohjelma  Naturpolis Oy:n kotisivut
*Koillis-Suomen aluekeskusohjelma Kuusamo Regionin kotisivut
** Kuusamon kotisivut
** Kemijärven kotisivut
** Pelkosenniemen kotisivut 
** Posion kotisivut
** Sallan kotisivut
** Savukosken kotisivut
** Taivalkosken kotisivut
Sérgio Azevedo

**Sérgio Azevedo** (s. 1968 Coimbra) on portugalilainen säveltäjä. Hän toimii tällä hetkellä opettajana lissabonilaisessa musiikkikoulussa. Azevedo on säveltänyt yli sata teosta, joihin kuuluu pääasiassa orkesteri- ja kamarimusiikkia. Hän on julkaissut myös kaksi kirjaa: *A Invenção dos Sons* (1999) ja *Olga Prats – Um Piano Singular* (2007).

## Lähteet
Aron Winter

**Aron Mohamed Winter** (s. 1. maaliskuuta 1967 Paramaribo, Suriname) on alankomaalainen maajoukkuejalkapalloilija, jonka pelipaikka oli keskikentällä. Vaikka hän syntyi Surinamessa, hän edusti Alankomaita, jonka siirtomaa Suriname aikaisemmin oli.

## Seurajoukkueura

Winter aloitti uransa SV Lelystadin joukkueessa, josta hän siirtyi jo 19-vuotiaana maineikkaaseen Ajax Amsterdamiin. Hän debytoi Ajaxissa 6. huhtikuuta 1987 pelatussa ottelussa FC Utrechtia vastaan. Ajax voitti ottelun 3-0. Winter pelasi seurassa monta menestyksekästä kautta voittaen Hollannin Cupin 1987 ja 1988, Eredivisien 1990 (Alankomaiden mestaruus), Cup-voittajien Cupin 1987 ja UEFA Cupin vuonna 1992, kunnes siirtyi Italiaan, SS Lazion riveihin.

Laziossa hän pelasi keskikentällä puolustavassa roolissa korvaten englantilaisen Paul Gascoignen. Hän kuului Serie A:n parhaisiin pelaajiin yhdessä maanmiehiensä Ruud Gullitin, Marco van Bastenin ja Frank Rijkaardin kanssa. Vaikka henkilökohtaiset esitykset olivat mainioita, ei Winter voittanut Laziossa ainoatakaan titteliä. Vuonna 1996 hän siirtyikin Internazionaleen, ja voitti toisen kerran UEFA Cupin vuonna 1998. Interissä hän pelasi monien aikansa suurten pelaajien, kuten Roberto Baggion, Giuseppe Bergomin ja Gianluca Pagliucan kanssa. Vähitellen Winterin tähti alkoi kuitenkin himmetä, ja vuonna 1999 hän palasi takaisin Ajaxiin, jossa hän lopetti uransa 2001 käytyään ensin lainalla Sparta Rotterdamissa.

## Maajoukkueura

Alankomaiden maajoukkueessa Winter pelasi ensimmäisen kerran 25. maaliskuuta 1987 Kreikkaa vastaan 1-1 -tasapeliin päättyneessä ottelussa. Hän oli tärkeässä roolissa monissa arvokisoissa, MM-kisoissa 1994 ja 1998 sekä EM-kisoissa 1996 ja 2000. Yhteensä hän pelasi maajoukkueessa 84 ottelua ja teki kuusi maalia, joista tärkeimmän MM-kisojen 1994 puolivälierissä Brasiliaa vastaan.

## Lähteet
Shaanxin maanjäristys

**Shaanxin maanjäristys** on kaikkien aikojen tuhoisin maanjäristys. Siinä kuoli noin 830&nbsp;000 ihmistä. Se tapahtui 23. tammikuuta 1556 Shaanxissa, Kiinassa. Maanjäristys vaikutti 1&nbsp;000 kilometrin säteellä: Shaanxin, Shanxin, Henanin, Gansun, Hebein, Shandongin, Hubein, Hunanin, Jiangsun ja Anhuin maakuntiin. Tuohon aikaan suuri osa alueen ihmisistä asui lössikerrostumiin kaivetuissa luolissa, jotka sortuivat maanjäristyksen aikana. Maanjäristyksessä kuoli noin 60 prosenttia alueen väestöstä.

## Maanjäristys
Nykyisten arvioiden mukaan maanjäristyksen voimakkuus oli noin 8 momenttimagnitudiasteikolla. Vaikka se oli historian tuhoisin maanjäristys, se ei kuitenkaan ollut voimakkain. Jälkijäristykset jatkuivat puolen vuoden ajan, useita kertoja kuussa. Episentrumi oli Shaanxin maakunnan Huan piirikunnassa (Huaxianissa), lähellä Huavuorta (34°05' pohjoista leveyttä, 109°07' itäistä pituutta).

Keisarillinen oppinut Qin Keda selvisi maanjäristyksestä ja kirjasi tapahtumia. Hän päätteli että "maanjäristyksen alkaessa sisällä olevien ihmisten ei kannata lähteä heti ulos, vaan kyyristyä alas ja odottaa sopivaa tilaisuutta. Vaikka pesä putoaa, muutama muna voi silti säilyä ehjänä."

Kiinan historiassa maanjäristystä kuvataan seuraavasti:

Xi’anin kaupungissa sijaitseva Pieni villihanhipagodi (vanha korkea torni) selvisi myös järistyksestä, mutta lyheni 45 metristä 43,4 metriin.

## Katso myös
* Luettelo maanjäristyksistä

## Lähteet
Sampo Karpo

**Sampo Karpo** (s. 1976) on suomalainen luovan työn ja markkinointiteknologian yrittäjä sekä toimittaja. 

Sampo teki isänsä Hannu Karpon kanssa Karpolla on asiaa -televisio-ohjelmaa vuosina 2002–2007. Hänen äitinsä oli laulajatar Raita Karpo ja vaimo elokuvatuottaja Liisa Karpo. Karpo on myös ohjannut, käsikirjoittanut sekä kuvannut lyhytelokuvia kuten Beavi - Aurinko. Karpo tunnetaan Formula-Neppis -autojen ja neppiksen lähettiläänä. Hän on tuottanut neppisaiheista taidetta ja -tapahtumia useissa maissa. Aikaisemmin hän on työskennellyt kehitystehtävissä Dentsu Aegiksella, luovana johtajana Digitoimisto Kuubissa sekä sisältömarkkinointijohtajana Omnicom Media Groupissa sekä toiminut muotoilun, luovan työn ja markkinointiteknologian yrittäjänä. Nykyään Karpo työskentelee digitoimisto Tulos Helsingin luovana johtajana ja tehnyt palvelunkehitystyötä muun muassa taksiyhtiö Menevälle. Hän toimii myös neuvonantajana suomalaisissa kasvuyrityksissä.

## Lähteet

## Aiheesta muualla
*
Magnesiitti

**Magnesiitti** (MgCO3, magnesiumkarbonaatti) on kalsiitin ja dolomiitin kaltainen, mutta on karbonaattimineraaleista kaikkein kovin.

Magnesiitti on kidejärjestelmältään trigonaalinen. Kiteet ovat romboedrejä tai sauvamaisia. Magnesiitti on väriltään valkea, kellanvalkoinen, sinertävänharmaa tai ruskehtava. Viirun väri on valkoinen. Kiilto on lasikiilto, mutta mineraali voi olla myös kiilloton. Kovuus on 4–4,5 Mohsin asteikolla ja ominaispaino on 2,9–3,1 g/cm³.

Magnesiittia käytetään tulenkestävien tiilien sekä erikoissementtien valmistukseen. Myös sulatusuuneja vuorataan magnesiitilla. Magnesiitti on magnesiummalmimineraali. Magnesiittia esiintyy monissa paikoissa Itä-Suomessa.

## Lähteet

## Aiheesta muualla
* Mindat: Magnesite 
* Webmineral: Magnesite Mineral Data 
* Handbook of Mineralogy: Magnesite (pdf)
Vorna (täsmennyssivu)

**Vorna** voi tarkoittaa ainakin seuraavia asioita: 

* Vorna, kansantarinoiden karjalainen sankari
* Vornantie, museotie Lieksassa ja Joensuussa
* Vorna, kylä Lieksassa
* Vorna, kylä Siikalatvalla
* Vorna, metallimusiikkiyhtye.
Laila Schou Nilsen

**Laila Schou Nilsen** (18. maaliskuuta 1919 – 30. heinäkuuta 1998) oli norjalainen pikaluistelija, alppihiihtäjä, tennispelaaja ja käsipalloilija.

Schou Nilsen voitti yleisluistelun maailmanmestaruuden vuosina 1937 ja 1938. Lisäksi epävirallisen maailmanmestaruuden 1935. Davosin MM-kisoissa 1937 Schou Nilsen voitti jokaisen matkan ja teki neljä maailmanennätystä (500, 1 000, 3 000 ja 5 000 metrin matkalla). Näistä 500 metrin ennätys 46,4 kesti aina vuoteen 1955.

Schou Nilsenin epäonneksi olympialaisten ohjelmaan naisten pikaluistelu tuli vasta 1960. Hän osallistui kuitenkin Garmisch-Partenkirchenin 1936 kisoihin alppihiihdossa, jossa hänen päälajinsa oli syöksylasku. Alppiyhdistetty oli ainoa alppilaji kisoissa. Schou Nilsen oli syöksyn ykkönen, mutta pujottelun viides sija pudotti hänet lopputilastoissa pronssille.

Schou Nilsen on myös tenniksen Norjan mestari, käsipallossa maajoukkuepelaaja. Lisäksi hän osallistui vuonna 1963 Monte Carlon ralliin kartanlukijanaan suomalainen Anneli Lindqvist.

## Lähteet
Gesualdo (ooppera)

**Gesualdo** on Alfred Schnittken vuonna 1993 säveltämä ooppera. Sen ensiesitys oli Wienissä 26. toukokuuta 1995. Oopperan libreton kirjoitti Richard Bletschacher. Ooppera kertoo Carlo Gesualdosta. Teoksen tyypillinen esitys kestää hieman yli kaksi tuntia. Oopperassa on prologi, seitsemän kohtausta ja epilogi.
Top of the Pops

**Top of the Pops** oli pitkäikäinen BBC2-televisiokanavan viikoittainen populaarimusiikin listaohjelma. Sen ensimmäinen lähetys nähtiin uudenvuodenpäivänä 1964. Puolituntisen ohjelma-ajan puitteissa esiintyivät viikon parhaiten myyneet populaarimusiikin artistit (ensi alkuun Top 20 -listan ja vuodesta 1984 alkaen Top 40 -listan mukaan). Ohjelman luonteeseen kuului taustanauhojen kera esiintyminen, minkä vuoksi moni listasijoittunut artisti jätti *Top of the Popsin* kokonaan väliin. Muutamat, muun muassa Oasis sekä Nirvana, ovat tehneet vuorollaan pilaa taustanauhalta esiintymisestä. Vuodesta 1972 vuoteen 1980 ohjelmassa ei esitetty ainoatakaan live-esiintymistä, kunnes vuonna 1980 Iron Maiden kieltäytyi esittämästä "Running Free" -kappalettaan taustanauhalta. Kesäkuussa 2006 ilmoitettiin ohjelman lopettamisesta, ja viimeinen esityspäivä oli 30. heinäkuuta 2006.

*Top of the Popsin* 1960-lukulainen kilpailija *[[Ready Steady Go]]* oli rajatummin lähinnä mod-nuorisolle omistettu ohjelma.

Helmikuusta 1995 alkaen on julkaistu lehteä, joka kulkee myös nimellä *Top of the Pops*. Se sisältää enimmäkseen listatietoa ja sen hetken suosituimpien pop-tähtien haastatteluita.

## Aiheesta muualla
*Ohjelman kotisivut
*The Museum of Broadcast Commucations: Top of the Pops
Jeannette Altwegg

**Jeannette Altwegg** (8. syyskuuta 1930 Coimbatore, Brittiläinen Intia – 18. kesäkuuta 2021 Bern, Sveitsi) oli brittiläinen taitoluistelija, olympiavoittaja, maailman- ja euroopanmestari.

Altwegg osallistui 18-vuotiaana ensimmäisiin talviolympialaisiinsa Sankt Moritzissa 1948 ja sijoittui yksinluistelussa pronssille. Neljä vuotta myöhemmin Oslossa Altwegg voitti kultaa vaikka epäonnistui hieman vapaaohjelmassaan. MM-kilpailuista hän voitti kolme ja EM-kilpailuista neljä mitalia, kirkkaimpina vuoden 1951 maailman- ja euroopanmestaruudet sekä vuoden 1952 euroopanmestaruus. Altweggille tarjottiin olympiavoiton jälkeen huomattava määrä rahaa, jotta hän siirtyisi ammattilaisjäille. Hän kieltäytyi kuitenkin kaikista tarjouksista ja lopetti urheilu-uransa. Altwegg muutti Sveitsiin ja alkoi työskennellä sotaorpojen kanssa. Hänen lapsistaan tytär Cristina Lestander voitti maailmanmestaruuden curlingissa. Altwegg kuoli Bernissä 90-vuotiaana 18. kesäkuuta 2021.

## Lähteet
* 

### Viitteet

## Aiheesta muualla

*
Svjatopolk I

**Svjatopolk I Kirottu**, kastettuna *Pjotr* (ven. Святополк Окаянный, muinaisitäslaavi: Свѧтоплъкъ) ; (n. 980–1019) oli Kiovan ruhtinas vuosina 1015–1019. Svjatopolk nousi valtaan isänsä Vladimir Suuren kuoleman jälkeen. Hänen veljensä Jaroslav Viisas syrjäytti Svjatopolkin vallasta vuonna 1019.

## Suku
Svjatopolkin äiti oli kreikkalainen nunna, jonka Svjatopolkin isoisä Svjatoslav I oli vanginnut Bulgariassa ja tuonut vaimoksi pojalleen Jaropolk I:lle, Svjatopolkin sedälle. Vladimir Suuren tapatettua veljensä raiskasi hän tämän vaimon, joka myöhemmin synnytti Svjatopolkin. Svjatopolk syntyi kuitenkin ennen laskettua aikaa, mistä syystä on epäselvää, kuka lopulta oli hänen isänsä. Svjatopolkia onkin kutsuttu "Kahden isän pojaksi".

## Ruhtinas
Vladimir Suuren kuoltua vuonna 1015 Svjatopolk peri Kiovan valtaistuimen. Kiovalaiset eivät pitäneet uudesta hallitsijasta. Tästä syystä voittaakseen kansan sympatiat puolelleen, Svjatopolk surmasi suositun veljensä Boriksen ja myöhemmin vielä kaksi muuta veljeään Glebin ja Svjatoslavin. Svjatopolkin velisurmat antoivat hänelle lisänimen "Kirottu".

Uutiset murhista kantautuivat myös nuoremman veljen Jaroslavin korviin. Jaroslav lähti sotaan veljeään vastaan ja onnistui voittamaan tämän. Svjatopolk pakeni tappionsa jälkeen appensa Bolesław I:n luo Puolaan. Bolesławin avulla Svjatopolk palasi takaisin Kiovaan ja onnistui voittamaan Jaroslavin vuonna 1018. Bolesław joutui kuitenkin palaamaan armeijoineen takaisin Puolaan ja Svjatopolk joutui vetäytymään Kiovasta. Svjatopolk taisteli vielä kahdesti veljeään Jaroslavia vastaan, mutta jälkimmäisen taistelun jälkeen, paluumatkalla Puolaan hän menehtyi.

## Avioliitto
Hän avioitui vuosien 1005–1012 välisenä aikana Puolan suurherttua Bolesław I:n ja tämän kolmannen puolison Enmildan nimeltä tuntemattoman nuorimman tyttären (mahd. Amelia?) (s. 995) kanssa.

## Kiistanalaisuuksia

* On esitetty, että Svjatopolkin veli Boris olisi seurannut Vladimiria Kiovan hallitsijaksi Svjatopolkin ollessa tuolloin vankilassa.
*  Eymundin saagassa Jaroslav on syyllinen veljensä Burizlafin (Boris) murhaan. Tämän perusteella on esitetty, että Svjatopolk nousi valtaistuimelle Boriksen murhan seurauksena ja yritti puolustautua Jaroslavin hyökkäyksiä vastaan.
* Ruhtinaspiispa Thietmar Merseburgilaisen kronikassa1000-luvulta annetaan ymmärtää, että Svjatopolk pakeni Puolaan *välittömästi* isänsä kuoleman jälkeen. Svjatopolkin syyllisyyteen veljiensä Boriksen ja Glebin murhiin viittaa se tosiasia, että murhien tapahtumahetkellä Svjatopolkin appi Bolesław soti Saksan keisari Henrik II:ta vastaan, joten oli epätodennäköistä, että Svjatopolk olisi voinut olla Bolesławin hovissa vuodesta 1015 lähtien.

## Lähteet
Claudio Merulo

**Claudio Merulo** (8. huhtikuuta 1533, Correggio – 4. toukokuuta 1604, Parma) oli italialainen säveltäjä ja urkuri. Hänen tuotantoonsa kuuluu muun muassa kosketinsoitinmusiikkia.  

Merulo syntyi Correggiossa, jossa hän opiskeli musiikkia säveltäjä Tuttovale Menonin johdolla. Myöhemmin hänen arvellaan opiskelleen myös Venetsiassa. Vuonna 1556 Merulo pääsi urkuriksi katedraaliin Bresciassa. Vuodesta 1557 lähtien hän soitti urkuja San Marco di Veneziassa. 1580-luvulla hän erosi virastaan ja siirtyi Parmaan, jossa hän kuoli vuonna 1604.

## Kirjallisuutta
* 

## Aiheesta muualla
*
Tukinheitto

**Tukinheitto** on perinteinen skotlantilainen urheilulaji, jossa heitetään suurta tukkia (*caber*) ja annetaan heitosta pisteitä tukin loppuasennon mukaan.

## Tukin heittäminen
Kilpailija aloittaa nostamalla tukin pystyyn kämmentensä päälle. Tämän jälkeen hän yrittää pitää tukin hetken tasapainossa samalla valmistautuen juoksemaan eteenpäin. Sopivan matkan juostuaan kilpailija heittää tukin ilmaan. Heitto yritetään tehdä niin, että aluksi ilmassa ollut tukin pää osuu ensimmäisenä maahan, niin että aluksi käsissä ollut pää tekee 180 asteen pyörähdyksen.

Perinteisillä säännöillä tarkoituksena ei ole heittää tukkia mahdollisimman kauas, vaan tehdä tyylipuhdas heitto niin, että maahan putoamisen jälkeen tukki kaatuu suoraan heittäjästä poispäin. Mahdollisia lopputuloksia on kolme:

:1) Heitto onnistuu täydellisesti, kun heittäjä ja tukin molemmat päät ovat samalla kuvitellulla viivalla.

:2) Jos näin ei käy, heitto arvostellaan vertaamalla sitä tähän kuviteltuun viivaan: mitä pienempi kulma, sitä parempi. Tukin asennon voi näin ajatella kuten kellon viisarin; täydellinen olisi kello 12.00, ja esimerkiksi 11.00 asentoon heitetty tukki olisi paremmin onnistunut kuin 10.30 asentoon jäänyt.

:3) Tukki osuu maahan mutta kaatuukin takaisin heittäjää kohti eikä hänestä poispäin. Heitto arvostellaan tukin suurimmalla saavutetulla kulmalla maahan nähden; 85 asteen kulmassa käynyt tukki on näin paremmin heitetty kuin 75 asteesta takaisin kaatunut.

Joskus heittoja saatetaan kuitenkin pisteyttää heiton pituudella, mutta tämä ei ole alkuperäisen kilpailun hengen mukaista.

## Tukki
Perinteinen tukki on 5-6 metriä pitkä ja painaa 35-60 kg. Tukin koon vuoksi sen tasapainottelemiseen ja etenkin heittämiseen tarvitaan paljon voimaa. Joissakin vähemmän harjaantuneiden kilpailuissa käytetään lyhyempää ja kevyempää tukkia. Ei ole harvinaista että tukki joskus hajoaa kesken kilpailun.

## Kilpailun alkuperä
Kilpailu sai alkuunsa Skotlannissa satoja vuosia sitten, ja on perinne usein järjestettävissä Ylämaan kisoissa. Sen historia ei ole enää selvässä muistissa, mutta nykyisessä muodossaan se on ollut ainakin 1600-luvulla. Monet uskovat, että tukkeja heitettiin alun perin sodankäynnissä tai siltojen teossa.

## Aiheesta muualla

Kilpailulaji esiintyi 80-luvun tietokonepelissä *World Games*. Peli perustui Kansainvälinen olympiakomitean tunnustamiin World Games -kilpailuihin, joissa ei kuitenkaan joka kerta nähdä tukinheittokisaa.
Beitbridge

**Beitbridge** eli **Beit Bridge** on kaupunki Zimbabwessa. Se sijaitsee juuri Limpopo-joen pohjoispuolella ja noin kilometrin päässä Etelä-Afrikan tasavallan rajalta. Vuonna 2012 Beitbridgen väkiluku oli noin 42&nbsp;000.

Kaupunki on perustettu vuonna 1929. Se oli monta vuotta Pretorian radan päätepiste, ja se toimii edelleen rajanylityspaikkana. Kaupunki on saanut nimensä sillasta, joka puolestaan sai nimensä brittiläiseltä pankkiirilta Alfred Beitiltä.

## Lähteet

## Aiheesta muualla

* Beitbridge
Kanadan Arktinen saaristo

**Kanadan Arktinen saaristo** () tai **Arktinen saaristo** () on Kanadan pohjoisosassa sijaitseva runsaslukuinen ja kylmä saaristo. Hallinnollisesti saaristo kuuluu Nunavutiin ja Luoteisterritorioihin. Saariston suurimpia saaria ovat Baffininsaari, Ellesmerensaari ja Victoriansaari. Alue on enimmäkseen tundraa ja sen alkuasukkaat ovat inuiitteja.

Alueeseen kuuluu 94 suurempaa saarta (suurempia kuin 130 km²), mukaan lukien kolme maailman kymmenestä suurimmasta saaresta, sekä 36&nbsp;469 pienempää saarta. Pitkän Baffininsaaren eteläpuolella on Hudsoninlahti. Länsipuolella saaret erottaa Grönlannista Baffininlahti ja Davisinsalmi, jonne Golfvirta virtaa pitäen salmea suureksi osaksi jäättömänä. Kanadan arktiset saaret ovat kylmiä, koska varsinkin saarten pohjoisosia ympäröi yhtenäinen merijää ja kylmä merivirta jäähdyttää ilmastoa.

Saaret löysi 1570 brittiläinen tutkimusmatkailija Martin Frobisher. Kanadassa on arktisia saaria 62–83 leveysasteiden välillä. Alue on kylmyyden takia harvaan asuttua, ja asukkaat ovat pääasiallisesti inuiitteja. Maapallon magneettinen pohjoisnapa sijaitsee arktisten saarten alueella, mutta liikkuu noin 40 km vuodessa luoteeseen, ja oli viimeisen arvion mukaan vuonna 2005 Ellesmerensaaren luoteispuolella ().

## Saariston saaria
Saariston pohjoisosalla on nimi Kuningatar Elisabetin saaret (aikaisemmin Parrysaaret). Ryhmään kuuluvat yhtenä osana Sverdrupinsaaret: Axel Heibergin saari, Amund Ringnesin saari ja Ellef Ringnesin saari.

Koko saariston suurimmat saaret ovat:

## Katso myös
* Luoteisväylä

## Lähteet
Dagda (jumala)

**Dagda** (, ”hyvä jumala”) oli merkittävä jumala Irlannin kelttiläisessä mytologiassa. ”Hyvä” tarkoitti, että hän oli hyvä kaikessa. Dagdaa kutsuttiin joskus myös nimillä ”Kaikkien isä” (Eochaid Ollathair) ja ”Suuri ja mahtava tietäjä” (In Ruad Ro-fhessa). Hän muistuttaa gallialaisten jumalaa Sucellusta.

Dagda oli jumalatar Danun poika ja jumalten heimon Tuatha Dé Danannin kuningas, joka johti heidät taisteluun fomoreja vastaan. Dagda käytti taistelussa suurta taikanuijaa, jonka toinen pää tappoi ja toinen pää herätti henkiin. Hänellä oli myös suuri kattila, eräänlainen runsaudensarvi, jolla saattoi ruokkia kokonaisen armeijan. Lisäksi Dagda omisti hedelmäpuita, jotka kantoivat koko ajan hedelmiä sekä kaksi sikaa, toinen elävä ja toinen jatkuvasti paistumassa. Dagdan harppu soi itsestään, ja sen avulla hän kutsui vuodenajat. Dagdan puoliso oli sodanjumala Morrigán. Dagda oli myös Brigitin ja Aenguksen isä.

## Lähteet
Dario Castello

**Dario Castello** oli italialainen renessanssin ja varhaisen barokin ajan säveltäjä. Hän julkaisi Roomassa vuosina 1621 ja 1629 kaksi kirjaa sonaatteja. Castello toimi myös muusikkona Venetsiassa.

## Aiheesta muualla
*Castello 
*Castellon sonaateista
Maddalena Casulana

**Maddalena Casulana** (noin 1540 – noin 1590) oli italialainen renessanssin ajan säveltäjä ja luutisti. Hän aloitti opintonsa Sienan lähellä ja jatkoi niitä Firenzessä. Hänen ensimmäiset sävellyksensä julkaistiin 1560-luvun lopulla. Vuosina 1570, 1583 ja 1586 Casulana julkaisi kolme kirjaa madrigaaleja Venetsiassa. Viimeiset vuotensa Casulana vietti Venetsiassa ja Milanossa toimien luutistina.
Kalotti (geometria)

**Kalotti** on geometriassa pallon pinnan osa, joka syntyy, kun pallo leikataan tasolla. Vastaava pallon osa on pallosegmentti. Kalotti on siis pallosegmentin ulkopinta.

Joissain lähteissä kalotti kuitenkin tarkoittaa pallosegmenttiä.

Kaksiulotteisessa geometriassa pallon kalottia vastaa ympyrän segmentti. Kalotti onkin pallosegmentti.

Pallosegmentin muodostuminen: Sijoitetaan pallon halkaisijalle, jonka pituus on a, piste b. Pisteen b kohdalle ajatellaan taso, joka on kohtisuorassa halkaisijaan. Pallosegmentti on tason rajaama pallon osa. Pallosegmentin korkeus h on etäisyys pisteestä b pallon ulkopinnalle halkaisijaa pitkin.

Pallosegmentin voidaan myös ajatella olevan pienempi osa niistä kahdesta osasta, jotka syntyvät, kun pallo "leikataan veitsellä" kahteen osaan.

Kalotin pinta-ala saadaan kaavasta
:A = 2 \pi r h, missä r = a / 2 on pallon säde.

Vastaavan pallosegmentin tilavuus saadaan kaavasta
:V = \pi h^2 \left ( r - \frac{h}{3} \right ).

## Lähteet
Francesco Guami

**Francesco Guami** (n. 1544 – 1602) oli italialainen säveltäjä ja pasunisti. Myös hänen veljensä, Gioseffo Guami oli säveltäjä. 

Guami syntyi Italiassa ja opiskeli Venetsiassa. Hän soitti vuosina 1568–1580 pasuunaa Münchenissä. Myöhemmässä elämässään Guami työskenteli *maestro di cappellana* Udinessa, Venetsiassa ja Luccassa.

Francesco Guami julkaisi kaikkiaan kolme kirjaa madrigaaleja ja yhden ricercareja.
Gioseffo Guami

**Gioseffo Guami** (n. 1540 – n. 1612) oli italialainen säveltäjä ja urkuri. Myös hänen veljensä, Francesco Guami oli muusikko. 

Gioseffo Guami syntyi Italiassa ja opiskeli mahdollisesti Adrian Willaertin johdolla. Hän toimi vuosina 1568–1579 Münchenissä ja myöhemmin urkurina Venetsiassa ja Luccassa. Guami sävelsi motetteja, canzoneita ja madrigaaleja.
Kalatalouden Keskusliitto

**Kalatalouden Keskusliitto** on suomalainen kalatalouden kehittämis- ja edistämisjärjestö. Liiton tehtävänä on yhdessä jäsenjärjestöjensä ja sidosryhmien kanssa edistää kaikkien kalastajaryhmien ja kuluttajien mahdollisuuksia saada korkealaatuista ja puhdasta kotimaista kalaa sekä kalastukseen liittyviä luontoelämyksiä. 

Kalatalouden Keskusliitto muodostettiin vuonna 1978 yhdistämällä vuonna 1891 perustettu Suomen Kalastusyhdistys ja Suomen Kalastus- ja jakokuntien keskusliitto. 

Järjestön jäseninä on 21 maakunnallista kalatalouskeskusta ja kalastajaliittoa sekä kolme muuta organisaatiota. Näiden jäseninä on puolestaan vesialueiden osakaskuntia, kalatalousalueita, kalastajaseuroja ja muita yhteisöä. Keskusliiton toimintapiirissä on kaikkiaan noin 700&nbsp;000 vesialueen osakasta, joista suuri osa on kesämökkien omistajia.

Liitto julkaisee kahta tilattavaa lehteä, jotka ovat Suomen Kalastuslehti ja Fiskeritidskrift för Finland. Lisäksi liitto julkaisee kalatalousalan opaskirjoja, esitteitä sekä tilattavaa Ahvenpostia-uutiskirjettä. Kalatalouden neuvontatyössä tärkeä kanava on liiton nettisivu ahven.net.

Kalatalouden Keskusliiton puheenjohtajaksi valittiin vuodesta 2022 alkaen kansanedustaja Anders Norrback Närpiöstä. Häntä edelsi vuosina 2016-2021 Eeva-Maria Maijala ja 2004-15 Pertti Mäki-Hakola. Aikaisempia puheenjohtajia ovat olleet Reino Ryhänen, Hannele Pokka ja Martti Pura. Järjestön toiminnanjohtajina ovat olleet mm. Lauri Liedes, Markku Aro, Heikki Hokka, Markku Myllylä ja vuodesta 2017 Vesa Karttunen. 

Liiton toimisto sijaitsee Helsingissä Malmin kaunginosassa. 

## Aiheesta muualla
* Kalatalouden Keskusliiton verkkosivut Ahven.net
Blasius Amon

**Blasius Amon** (noin 1560–1590) oli itävaltalainen hovilaulaja ja säveltäjä. Hän opiskeli Venetsiassa mahdollisesti Andrea Gabrielin johdolla. Vuonna 1587 hän siirtyi Wieniin. Amon sävelsi kirkkomusiikkia, josta osa julkaistiin postuumisti hänen kuolemansa jälkeen. Amonilta ei ole säilynyt lainkaan maallista musiikkia.

## Lähteet
Lajien synty

**Lajien synty luonnollisen valinnan kautta eli luonnon suosimien rotujen säilyminen taistelussa olemassaolosta** (, lyhyemmin *The Origin of Species* eli *Lajien synty*) on Charles Darwinin kirjoittama luonnonvalintaa käsittelevä tietokirja. Siitä tuli evoluutioteorian eli kehitysopin perusteos. Kirja ilmestyi 24. marraskuuta 1859.

## Julkaisuhistoria
*Lajien synty* maksoi julkaisuvuonna 15 šillinkiä, ja koko ensimmäisen painoksen 1&nbsp;250 kappaletta myytiin loppuun muutamassa päivässä. Teoksesta julkaistiin toinen, tarkistettu laitos 7. tammikuuta 1860, kolmas 1861, neljäs 1866 ja viides 10. helmikuuta 1869. Jokaiseen uuteen laitokseen lisättiin aineistoa ja tietoja päivitettiin. Kirjan kuudes, lopullinen laitos julkaistiin 19. helmikuuta 1871. Siinä Darwin käytti ensimmäisen kerran sanaa *evoluutio*, ja kirjaan lisättiin seitsemäs luku, jossa keskityttiin tarkastelemaan teorian kohtaamaa arvostelua.

## Sisältö
Darwin esitti teoksessa ajatuksensa hyvin johdonmukaisesti ja keräsi niitä tukemaan valtavan määrän todistusaineistoa ja esimerkkejä, joten hän pystyi puolustamaan käsitystään lajinkehityksestä hyvin. 1800-luvulla luonnontieteellinen tietämys oli noussut riittävälle tasolle, ja ajan henki alkoi olla sopiva luonnontieteellistä näkemystä mullistavalle julkaisulle.

### Darwinin teorian yhteenveto
Darwinin evoluutioteoria perustuu keskeisiin tosiasioihin ja niistä tehtyihin johtopäätöksiin, jotka biologi Ernst Mayr on tiivistänyt seuraavasti:

* Jokainen laji on niin hedelmällinen, että jos kaikki jälkeläiset jäisivät eloon ja lisääntyisivät, populaatio kasvaisi (tosiasia).
* Ajoittaisista vaihteluista huolimatta populaatiot pysyvät suunnilleen samankokoisina (tosiasia).
* Resurssit, kuten ravinto, ovat rajalliset ja suhteellisen vakaat ajan mittaan (tosiasia).
* Seurauksena on kamppailu eloonjäämisestä (päätelmä).
* Populaation yksilöt eroavat toisistaan merkittävästi (tosiasia).
* Suuri osa tästä vaihtelusta on periytyvää (tosiasia).
* Ympäristöön huonommin sopivat yksilöt selviytyvät harvemmin ja lisääntyvät harvemmin; ympäristöön paremmin sopivat yksilöt selviytyvät todennäköisemmin, lisääntyvät todennäköisemmin ja jättävät periytyviä piirteitään tuleville sukupolville, mikä saa aikaan luonnonvalintaprosessin (tosiasia).
* Tämä hitaasti etenevä prosessi johtaa siihen, että populaatiot muuttuvat sopeutuakseen ympäristöönsä, ja lopulta nämä vaihtelut ajan mittaan kasautuvat ja muodostavat uusia lajeja (päätelmä).

## Alkuteos
* 
* 
* 

## Suomennokset
Kirja on suomennettu kolmesti. Ensimmäinen suomennos (Aarno Rafael Koskimies) julkaistiin erillisinä vihkoina vuodesta 1913 alkaen. Anto Leikola suomensi vuonna 1979 Richard E. Leakeyn lyhennelmän. Kolmas suomennos (Pentti Ranta) vuodelta 2009 perustuu alkuteoksen ensimmäiseen, ei kuudenteen laitokseen.

## Lähteet

### Suomenkieliset laitokset
* 
* 
* 
* 
* 

### Muuta kirjallisuutta
* 
* 
* 
* 

## Aiheesta muualla

* 
*
Francisco de Peñalosa

**Francisco de Peñalosa** (n. 1470 – 1. huhtikuuta 1528) oli espanjalainen säveltäjä ja laulaja. Hän toimi vuodesta 1517 lähtien laulajana Roomassa. Peñalosan arvellaan opettaneen musiikkia säveltäjä Cristóbal de Moralesille. Hän sävelsi muun muassa motetteja, messuja ja hymnejä.
Ampumahiihto talviolympialaisissa 2006

**[[Talviolympialaiset 2006|XX talviolympialaisissa]]** järjestettiin **[[ampumahiihto|ampumahiihdossa]]** kymmenen kilpailutapahtumaa. Ampumahiihtokilpailut käytiin San Sicariossa Cesana Torinesessa.

Suomalaissijoituksista, katso Suomi 2006 talviolympialaisissa.

## Miehet
### 10 km
14. helmikuuta







### 20 km

11. helmikuuta








### 12,5 km takaa-ajo

18. helmikuuta








### 15 km yhteislähtö

25. helmikuuta








### 4 × 7,5 km viesti

21. helmikuuta




*Miesten 4x7,5km:n viestin täydellinen tuloslista




## Naiset

### 7,5 km

16. helmikuuta




Erittäin tasaisessa kilpailussa viiden kärki mahtui kymmenen sekunnin sisään. Puhtaasti ampuneen ranskalaisen Bavarel-Robertin voitto oli yllätys myös hänelle itselleen. Kilpailu käytiin räntäsateessa ja monet ennalta vahvat kilpailijat, kuten saksalaiset Kati Wilhelm ja Uschi Disl, väsähtivät.




### 15 km

13. helmikuuta




Venäjän 33-vuotias Išmuratova saavutti uransa ensimmäisen henkilökohtaisen arvokisavoiton. Monet ennakkosuosikit, kuten Saksan Kati Wilhelm, Ruotsin Anna Carin Olofsson ja Norjan Liv-Grete Poiree, pilasivat mahdollisuutensa ammunnassa. Alun perin hopealle hiihti Venäjän Olga Pyljova, mutta hänen doping-näytteestään löytyi kiellettyä karfedoni-piristettä.



### 10 km takaa-ajo

18. helmikuuta







### 12,5 km yhteislähtö

25. helmikuuta








### 4 × 6 km viesti

23. helmikuuta




Venäjä johti käytännössä koko kilpailun ajan ja kasvatti johtoaan tasaisesti lähinnä muita kärkimaita tarkemman ammunnan ansiosta. Vain puolisen minuuttia Venäjästä jäljessä ollut Saksa menetti lopullisesti pelin kolmannen osuuden toisella ampumapaikalla, jossa Katrin Apel joutui sakkokierrokselle kolmen ohilaukauksen jälkeen. 1. osuuden jälkeen neljäntenätoista ollut Ranska nousi lopulta ankkuriosuuden alussa kolmanneksi Sandrine Baillyn ohittettua Valko-Venäjän väsähtäneen Olena Zubrylovan. Norjan mitalimahdollisuudet kaatuivat huonoon ammuntaan.
*4 x 6 km:n viestin täydellinen tuloslista



## Lähteet

* [services.biathlonresults.com/Results.aspx Ampumahiihdon tulokset services.biathlonresults.com -sivustolla]
Giammateo Asola

**Giammateo Asola** (s. viimeistään 1532, Verona; k. 1. lokakuuta 1609, Venetsia) oli italialainen säveltäjä ja pappi. Hän sävelsi muun muassa messuja.

Asola syntyi Veronassa ja opiskeli siellä musiikkia Vincenzo Ruffon johdolla. Vuodesta 1546 lähtien hän opiskeli Algassa. Vuonna 1582 hän muutti Venetsiaan, jossa hän työskenteli elämänsä loppuun saakka. Asola tosin vieraili Veronassa vielä vuosina 1590-1591.
Medal of Honor: European Assault

**Medal of Honor: European Assault** on EA Los Angelesin kehittämä ja Electronic Artsin julkaisema toiseen maailmansotaan sijoittuva ensimmäisen persoonan ammuntapeli. Peli julkaistiin vuonna 2005 PlayStation 2:lle, Xboxille ja Nintendo GameCubelle. 

Pelin tarinan on kirjoittanut John Milius.

Pelissä ohjataan yhdysvaltalaista luutnanttia William Holtia. Kampanjassa koetaan muun muassa englantilaisten isku St. Nazaireen, aavikkosotaa Tunisiassa sekä taisteluja Stalingradissa ja Ardenneilla. Yhteensä tehtäviä on 11.
Jean Japart

**Jean Japart** oli Ranskassa syntynyt, mutta pääosin Italiassa vaikuttanut renessanssisäveltäjä. Hän toimi laulajana Milanossa vuosina 1474–1476. Vuonna 1476 hän siirtyi Ferraraan, jossa hän toimi herttua Ercole d'Este I:n palveluksessa. Japart kuoli vuonna 1481 tai myöhemmin. Häneltä on säilynyt 23 chansonia.

## Aiheesta muualla
*Vapaasti käytettävissä olevia Japartin partituureja Mutopia Project
Girolamo Diruta

**Girolamo Diruta** (n. 1554 – 1610 tai myöhemmin) oli italialainen säveltäjä, urkuri, musiikinopettaja ja musiikkiteoreetikko.

Diruta syntyi Derutassa, lähellä Perugiaa vuoden 1554 tienoilla. Vuonna 1574 hän ryhtyi fransiskaaniksi. Vuonna 1580 hän siirtyi Venetsiaan. Vuodesta 1593 lähtien hän työskenteli urkurina Chioggian katedraalissa ja vuodesta 1609 lähtien Gubbiossa. Hänen vaiheistaan vuoden 1610 jälkeen ei ole tietoa.
Costanzo Porta

**Costanzo Porta** (1528 tai 1529 Cremona – 19. toukokuuta 1601 Padova) oli italialainen säveltäjä. Hän sävelsi pääasiassa uskonnollista musiikkia, kuten motetteja.

Porta syntyi Cremonassa, jossa hän myös aloitti musiikinopintonsa. Noin vuonna 1550 hän pääsi Venetsiaan opiskelemaan Adrian Willaertin johdolla. Myöhemmässä elämässään Porta toimi Padovassa ja Ravennassa. Hän kuoli Padovassa vuonna 1601.
Attilio Ariosti

**Attilio Ariosti** (5. marraskuuta 1666, Bologna &ndash; 1729, Lontoo) oli italialainen säveltäjä ja viola d'amoren soittaja. Hän toimi vuosina 1697–1703 säveltäjänä Berliinissä. Myöhempinä vuosinaan hän asui Englannissa. Vuonna 1716 hän soitti viola d'amorea Georg Friedrich Händelin oopperan *[[Amadigi]]* ensiesityksessä. Ariostin tuotantoon kuuluu muun muassa noin 25 oopperaa.

## Aiheesta muualla
*
Kemianteollisuus

**Kemianteollisuus** on teollisuudenala, jossa jalostetaan ja muunnetaan toisiksi kemiallisia yhdisteitä erilaisten kemiallisten reaktioiden kautta.

Tyypillisesti kemianteollisuus on suuren mittakaavan teollisuutta, mutta siihen kuuluu myös pienen volyymin tuotantoa. Kemiateollisuudessa tuotetaan sekä raaka-aineita muille teollisuuden aloille että valmiita lopputuotteita.

## Kemianteollisuuden aloja
*petrokemia (öljynjalostus) – polttoaineet, voiteluöljyt, muut petrokemikaalit
*maatalouskemikaalit – lannoitteet, torjunta-aineet
*lääkeaineteollisuus
*maaliteollisuus
*muoviteollisuus

Elintarviketeollisuutta ei yleensä lasketa kemianteollisuudeksi.
Eraserhead

**Eraserhead** on David Lynchin ensimmäinen pitkä elokuva. Lynch teki kuvausryhmineen *Eraserheadia* viisi vuotta. Elokuva sai ensi-iltansa vuonna 1977. Vuonna 1974 elokuvan kuvauksissa oli taloudellisista syistä johtuva tauko.

Elokuva on mustavalkoinen, ja se luokitellaan yleensä kauhugenreen. Elokuvan luokittelu on kuitenkin vaikeaa, sillä se ei varsinaisesti edusta mitään elokuvan perinteistä lajityyppiä. Niinpä se on joskus luokiteltu myös komediaksi, ja varsin usein se on sijoitettu kategoriaan ”kokeelliset elokuvat”. Elokuva nauttii vahvaa kulttimainetta ja on saanut arvostusta osakseen myös kriitikoiden keskuudessa. 
Sen pääosia esittivät Jack Nance, Charlotte Stewart, Allen Joseph, Jeanne Bates ja Judith Anna Roberts.

Elokuvan päähenkilö, Henry Spencer (Jack Nance) on hiljainen mies, joka asuu Maryn (Charlotte Stewart) kanssa pienessä asunnossa synkässä kaupungissa. Kuvioihin ilmestyy myös mutanttivauva.

## Näyttelijöitä

## Arvioita

*[[Video-opas|Video-oppaassa]]* vuodelta 1994 Bello Romano sanoo vaikeaselkoisen ja vainoharhaisen elokuvan olevan kuin luotu kulttiklassikoksi ja antaa *Eraserheadille* täydet viisi tähteä.

## Lähteet

## Aiheesta muualla
* 
* Mikkonen, Matti: Eraserhead. *Elokuvateatteri.com* 8.12.2003.
* Sundqvist, Janne: David Lynchin pitkästä aikaa esitettävä esikoiselokuva ei ensin kiinnostanut ketään mutta muutti sitten maailman. *Yle uutiset* 21.3.2018.
Star Wars: Knights of the Old Republic II: The Sith Lords

**Star Wars: Knights of the Old Republic II: The Sith Lords** on Obsidian Entertainmentin kehittämä ja LucasArtsin julkaisema
*[[Tähtien sota|Tähtien sodan]]* maailmaan sijoittuva roolipeli. Peli julkaistiin Xboxille vuonna 2004 ja Microsoft Windowsille seuraavana vuonna.

Peli on jatko-osa monia kymmeniä palkintoja saaneelle *[[Star Wars: Knights of the Old Republic]]* -pelille. Alkuperäinen peli on BioWaren kehittämä, mutta yhtiö tuli kiireiseksi muiden projektien kanssa eikä ehtinyt kehittää jatko-osaa. He kuitenkin suosittelivat Obsidian Entertainmentia.

## Pelaaminen
Pelaajan toiminta voi johtaa hahmon Voiman pimeälle tai valoisalle puolelle. Pelaaja kehittää omaa jediään tasoittain: alussa hahmo on ensimmäisen tason jedi, mutta 1&nbsp;000 kokemuspisteen jälkeen tämä pääsee toiselle tasolle. Pelissä on neljä ase- ja neljä suojustyyppiä. Asetyyppejä ovat blaster pistols (laserpistoolit), blaster rifles (laserkiväärit), melee weapons (lähitaisteluaseet), ja lightsabers (valomiekat).

## Planeetat
* Dantooine
* Dxun
* Moraband
* Malachor V
* Nar Shaddaa
* Onderon
* Peragus II
* Telos

## Pelattavat hahmot
* Jedi
* Kreia
* Atton
* Brianna (Handmaiden)
* Mical (Disciple)
* HK-47
* T3-M4
* Bao-Dur
* Canderous (Mandalore)
* Hanharr
* Mira
* Visas Marr
* Go-To

## Minipelit
* Swoop race
* Pazaak
* Turret minigame

## Alukset
*Ebon Hawk

## Aiheesta muualla
* 
*
Turku Romantic Movement

**Turku Romantic Movement** (aiemmin nimellä **Turun Romantiikka**) oli suomalainen, vuonna 1999 perustettu rock-yhtye. Yhtyeen ensimmäinen levy *Ajatus on kapinaa* ilmestyi tammikuussa 2002. Toinen levy *Metamorfoosi* julkaistiin 2003 ja kolmas Turun Romantiikan pitkäsoitto *Rock'n'rollin viimeiset dandyt* julkaistiin 2005. Vuonna 2006 yhtye vaihtoi kielen englantiin ja alkoi toimia nimellä *Turku Romantic Movement*. Yhtye teki keväällä 2006 kolmen viikon mittaisen Euroopan kiertueen. Syksyllä 2006 julkaistiin Rock, *Rhythm & Revolution!* -ep ja 2007 pitkäsoitto *Noise & Confusion*.  Yhtyeen viimeiseksi levyksi jäi vuonna 2009 julkaistu *Turku Romantic Movement*.

## Jäsenet
* Rami, laulu, kitara
* Pete, kitara, laulu
* Joonas, bassokitara, laulu
* Terhi, rummut

### Entiset jäsenet

* Niko Romantiikka, rummut (1999–2004)
* Kikke Romantiikka, rummut (2004-2007)
* Mickan Romantiikka, basso (1999-2008)

## Levyt
* Ajatus on kapinaa (2002)
* Metamorfoosi (2003)
* Rock'n'rollin viimeiset dandyt (2005)
* Rock, Rhythm & Revolution! EP (2006)
* Noise & Confusion (2007)
* Turku Romantic Movement (2009)

## Lähteet

## Aiheesta muualla
* myspace
Ciprian Porumbescu

**Ciprian Porumbescu** (14. lokakuuta 1853 Sipote – 6. heinäkuuta 1883 Stupca) oli romanialainen säveltäjä. Hän aloitti musiikinopintonsa Suceavassa ja Cernautissa ja jatkoi niitä Wienissä Anton Brucknerin ja Franz Krennin johdolla. Porumbescun tuotantoon kuuluu muun muassa *Balada* viululle ja pianolle. Hän sävelsi myös musiikin Albanian kansallislauluun, *[[Hymni i Flamurit]]in*.

## Aiheesta muualla
*
Guy Pearce

**Guy Pearce** (s. 5. lokakuuta 1967 Cambridgeshire, Englanti) on australialainen näyttelijä. Hän on esiintynyt muun muassa elokuvissa *[[Priscilla, aavikon kuningatar]]*, *[[L.A. Confidential]]* ja *[[Memento]]*. Pearcen televisiotöistä tunnetaan esimerkiksi australialainen draamasarja *[[Lumisen virran mies]]*. Pearce sai ehdokkuuden parhaan miessivuosan Oscar-palkintoon elokuvasta *[[The Brutalist]]*.

## Elämä
Pearcen isä oli uusiseelantilainen lentäjä ja äiti englantilainen opettaja. Kun Pearce oli kolmivuotias, perhe muutti Englannista Geelongiin Australiaan. Pearcen isä kuoli lento-onnettomuudessa vuonna 1976.

16-vuotiaasta lähtien Pearce kilpaili kehonrakennuskisoissa aina 22 ikävuoteen saakka ja voitti muun muassa *Mr. Natural Victoria* -tittelin.

Pearce on ollut kiinnostunut näyttelemisestä koko ikänsä, ja hänen erikoisalaansa ovat vieraiden murteiden ja aksenttien jäljitteleminen. Nuoruusvuosinaan hän esiintyi useissa näytelmissä ja siirtyi televisioon kun hänet palkattiin suosittuun australialaiseen *[[Neighbours]]*-saippuasarjaan.

Varsinaisen läpimurtonsa Pearce teki vuonna 1994 elokuvassa *Priscilla, aavikon kuningatar*, jossa hän esiintyi drag queeninä. Tämän jälkeen hän on esiintynyt useissa yhdysvaltalaisissa televisiosarjoissa ja elokuvissa, kuten *L.A. Confidential* ja *[[Kunniavelka]]*. Hän myös näytteli pääosaa palkitussa elokuvassa *Memento* (2000).

## Filmografia

## Lähteet
Big Fat Liar – valehtelija

**Big Fat Liar – valehtelija** on Shawn Levyn ohjaama komedia vuodelta 2002.

## Tarina

Jason Shepherd (Frankie Muniz) turvautuu lööperiin todella usein selvitäkseen pinteensä. Hänelle annetaan mahdollisuus palauttaa koulutyönsä myöhässä. Matkalla kouluun hän kuitenkin törmää epätoivoiseen elokuvatuottajaan, joka on tehnyt pelkkiä floppeja viime aikoina ja on todella hyvän käsikirjoituksen tarpeessa. Elokuvatuottaja (Paul Giamatti) kyyditsee Jasonin kouluun, mutta ottaa tältä autoon unohtuneen koulutyön ja käyttää sitä käsikirjoituksena elokuvassaan. Pojan osuuden asiaan hän tietenkin unohtaa. Jason päättää lähteä kaverinsa Kayleen (Amanda Bynes) kanssa todistamaan, että hän kirjoitti elokuvan käsikirjoituksen. Mukana menossa on myös *[[Clueless]]-*elokuvasta tuttu Donald Faison autonkuljettajana.   

### Rooleissa
Severo Bonini

**Severo Bonini** (23. joulukuuta 1582, Firenze - 5. joulukuuta 1663, Firenze) oli italialainen säveltäjä, urkuri ja musiikkikirjailija. Hän opiskeli laulamista Giulio Caccinin johdolla. Bonini toimi urkurina Forlìssa vuodesta 1613 lähtien. Hän palasi vuonna 1640 synnyinkaupunkiinsa Firenzeen, jossa hän kuoli vuonna 1663. Boninin tuotantoon kuuluu muun muassa motetteja ja madrigaaleja.
Giulio Caccini

**Giulio Caccini** (n. 1550 Rooma – haudattu 10. joulukuuta 1618 Firenze) oli italialainen säveltäjä, soittaja ja laulaja. Myös hänen tyttärensä, Francesca Caccini oli säveltäjä.

Caccini opiskeli tiettävästi Roomassa luutun, viola da gamban ja harpun soittoa. Jossain vaiheessa ennen vuotta 1574 Caccini lähti Firenzeen jatkamaan musiikinopintojaan mesenaattinaan Cosimo I de’ Medici. Pian hän myös aloitti uransa laulajana. Hän säesti itseään usein viola da gamballa.

Vuonna 1600 Caccini osallistui Jacopo Perin oopperan *[[Euridice]]* säveltämiseen. Euridice on maailman vanhin näihin päiviin asti säilynyt ooppera. Caccinin omiin sävellyksiin kuuluu muun muassa madrigaaleja, oopperoita ja lauluja. Säveltäjä kuoli Firenzessä vuonna 1618.

## Lähteet
Lautiosaari

**Lautiosaari** on kylä Keminmaan kunnassa. Se sijaitsee Kemijoen itärannalla Isohaaran vesivoimalaitospadon altaan ja tulvakanavan muodostamassa saaressa Kemin kaupunginrajan pohjoispuolella. Kylän eteläpuolella sijaitsee Kemi-Tornion lentoasema. Lautiosaari tunnetaan tuttavallisemmin myös nimellä Lautsikka.

Vaikka Keminmaan asutus keskittyi aluksi Kemijoen itäpuolelle, lähes kaikki kunnan palvelut ovat keskittyneet Kemijoen länsipuolelle. Lautiosaaressa toimii nykyään vain muutama yritys, K-Market Lautia, Posti, perusopetuksen luokka-asteet 1–6 kattava Pölhön koulu ja nuorisotila. Lautiosaaressa sijaitsi aiemmin myös kirjasto, mutta se on lakkautettu kunnan talousvaikeuksien takia ja sen tilalle on perustettu kylätalo. Lautiosaaressa sijaitsee Kaukokiidon Liikenneterminaali.

Lautiosaaresta ovat kotoisin muun muassa näyttelijä Peter Franzén, professori Markus Pessa, liikemies Veikko Lesonen, jalkapalloilija Hannu Tihinen, kuvanveistäjä Ari Koch, kuvataiteilija Marja Kolu, mediataiteilija Aimo Hyvärinen ja ministeri Anna-Liisa Tiekso.

## Lähteet
Francesca Caccini

**Francesca Caccini** (18. syyskuuta 1587 Firenze – viimeistään 1640) oli italialainen säveltäjä, luutisti ja laulaja. Hän oli säveltäjä Giulio Caccinin tytär. 

Caccini aloitti musiikinopintonsa todennäköisesti isänsä johdolla. Hän esiintyi ensimmäistä kertaa laulajana vuonna 1600. Francesca Caccini sävelsi vuonna 1625 *La liberazione di Ruggiero dall’isola d’Alcinan*, ensimmäisen italialaisen oopperan, joka on todistettavasti esitetty myös Italian ulkopuolella. Caccinin myöhemmistä vuosista ei ole juuri tietoa. Hänen kuolinvuotenaan pidetään yleisesti vuotta 1640, mutta on myös arveltu hänen kuolleen jo aiemmin.

Caccini sävelsi muun muassa viisi oopperaa, joista neljä on kadonnut, madrigaaleja sekä motetteja.
Georg Hettich

**Georg Hettich** (s. 12. lokakuuta 1978 Furtwangen, Saksa) on saksalainen ammattilaisuransa lopettanut yhdistetyn urheilija ja olympiavoittaja.

Hettich on nelinkertainen olympiamitalisti. Salt Lake Cityn olympialaisista 2002 hän voitti joukkuekilpailun hopeaa. Torinon olympialaisissa 2006 hän voitti yllättäen normaalikilpailun, ja oli hopealla joukkuekilpailussa ja pronssilla sprinttikilpailussa.

Maailmanmestaruuskilpailuista Hettichillä on kaksi joukkuekilpailun hopeaa. Yhdistetyn maailmancupin osakilpailuissa hän sijoittui 11 kertaa palkintokorokkeelle, muttei voittanut yhtäkään osakilpailua. Hän sijoittui kokonaispisteissä kuudenneksi kausina 2002-2003 ja 2006-2007.

Hettich lopetti uransa Vancouverin talviolympialaisten 2010 jälkeen. Seuratasolla hän edusti ST Schonach-Rohrhardsbergia.

## Lähteet

## Aiheesta muualla
* http://www.georg-hettich.de/ 
* 
*
Shadowgrounds

**Shadowgrounds** on suomalaisen Frozenbyten esikoispeli. Se on ylhäältä alaspäin kuvattu räiskintäpeli, hiukan Alien Breedin tyyliin. *Shadowgrounds* julkaistiin aluksi vain Suomessa ja Saksassa. Frozenbyte on solminut levityssopimuksia maakohtaisesti, eli pelillä ei ole yksittäistä julkaisijaa. Shadowgroundsin voi myös ostaa Valve Corporationin Steam-palvelun kautta.

Peli on saatavilla myös Linux-alustalle.

Pelille on tehty myös jatko-osa Shadowgrounds Survivor.

## Vastaanotto
Metacritic -kerääjäsivustolla pelillä on 74/100 pistettä.

## Lähteet

## Aiheesta muualla
* 
* Pelin kotisivut
Freestylehiihto talviolympialaisissa 2006

**[[Talviolympialaiset 2006|XX talviolympialaisissa]]** vuonna 2006 **[[freestyle-hiihto|freestylehiihdossa]]** järjestettiin neljä kilpailutapahtumaa. Kilpailut käytiin Sauze d'Oulx'ssa.

## Miehet
### Kumparelasku

15. helmikuuta




Miesten kumparelaskukilpailussa ei saatu selviä yllätysmitalisteja, vaikka Ronkainen nousikin hopeasijalle karsinnan 13. paikalta. Karsinnan voittaja Dale Begg-Smith piti hermonsa kurissa ja laski kilpailun viimeisenä olympiakultaan. Voittoa edellisistä olympialaisista puolustanut Janne Lahtela epäonnistui toisen hyppynsä alastulossa ja jäi vasta 16. sijalle, kun hän karsinnan jälkeen oli kymmenennellä sijalla.


### Hypyt
23. helmikuuta







## Naiset
### Kumparelasku

11. helmikuuta







### Hypyt
22. helmikuuta







## Tulokset maittain
* Suomi talviolympialaisissa 2006

## Lähteet
### Viitteet
Jacques Aubert

**Jacques Aubert** (30. syyskuuta 1689 Pariisi – 18. toukokuuta 1753 Belleville) oli ranskalainen barokkisäveltäjä ja viulisti. Hän oli vuodesta 1719 lähtien Bourbonin herttuan palveluksessa. Aubert sävelsi muun muassa viulukonserttoja, kamarimusiikkia ja baletteja. Hänen poikansa Abbé Aubert oli näytelmäkirjailija.